传播:正能量| 固安资讯 | 百姓生活| 固安文化 明末举人侯奉职在崇祯年间以十景为题所作的十首诗: 金台市骏 每从吊古想凌烟,极目高台欲辗然. 价重席珍夸郭隗,情深折节羡昭燕. 捷蹄不共风霜没,骏骨常虽草木芊. 几度挥毫题胜事,停杯夜坐烛花偏. 玉井飞龙 盈盈一窟起鼍更,水国遥分星日明. 琇 砌层苔侵汉碧,雕栏倒影入波清. 纹成龙采摇光气,浪卷渊泉动锦城. 俟俟一声平地起,翻飞何处不恢宏. 双湖印月 停弘两贮碧澜清,湖底谁将皓魄擎. 双映银河蟾影阔,平分夜景玉波莹. 东西一色摇芳树,上下三轮漾锦英. 漫道广寒霄汉裹,临流酌得月华明. 魁阁连虹 巍巍一阁映瑶空,几度登临迥不同. 手挽云霞瞻望里,身依霄汉笑谈中. 窗开紫气祥烟渺,路接青虹瑞色丛. 闲说蟾宫多胜地,此回管取把源穷. 玉带环流 梧桐一叶报新秋,素派涓涓带晚流. 白练依回穿翠柳,晴波荡漾点沙鸥. 晚霞落照烟光集,晓日笼葱曙色收. 自是村郊饶秀丽,白云芳草共悠悠. 醴泉清冷 何年地脉涌孤城,冽冽寒光映碧清. 派接仙源松可煮,灵涵法术石堪烹. 濯来天上星河现,饮去人间痼疾轻. 每向醉馀乘兴过,偶沾一勺解狂醒. 清浦晓霞 曙色瞳瞳灿日华,河滨萦绕绛如纱. 樯帆朝涉垂红影,鸥鹭晨飞带紫霞. 每见游人催鼓角,时瞻光怪弄须牙. 临流一望欢无极,欲咏新诗愧笔花. 桑干古渡 野渡滩头陇畔荒,双双舟子共鸣榔. 苍燕洛漠连青草,衰柳凄迷带夕阳. 未睹田翁服耒耜,每闻渔父唱沧浪. 滔滔不尽东流急,今古同游一钓航. 壁水活泉 芹藻池边涣蚤春,开来灵窍接天垠. 一弘学海盈堪放,半壁文江散得新. 叹逝不妨徐问水,观澜须要蚤知津. 宫墙自此通云汉,育得鱼龙跳泗滨. 雀台晴眺 孤村雨霁厂高台,有客登临吊古来. 翠色茏葱依碧落,晴光掩映近蓬莱. 骚人百斗情何极,壮士千秋志未灰. 试问当年谁肯构,几回清梦思奇才. 明代崇祯年间固安县令秦士奇游览固安十景后,面对名胜古迹,也以十景为题写了十首诗.从中可以看到诗人针对当时国家衰败发出的感慨. 金台市骏 离离台畔草如烟,感慨当年思惘然. 白骨侠传犹郭隗,黄金价重意昭燕. 骅骝已逐边尘暗,苜蓿空随战血芊. 一望台高双泪眼,絷维空负主恩偏. 玉井飞龙 一隙藏天岁几更,飞龙长护隐空明. 天浆深琐寒泉冽,玉乳渊澄湛露清. 风送辘轳未改邑,云从雷雨结孤城. 碧阑 璚甃 传千载,勿幕功收帝赖宏. 双湖印月 夹镜连空碧宇清,湖光双琐广寒擎. 洞开地肺冰轮满,高映天心玉镜莹. 星斗垂光属蔓草,云霞倒影入浮萍. 长安万里风烟靖,直接银河一带明. 魁阁连虹 危构何年倚碧空,乾坤登眺几人同. 浮生轩冕孤飞外,平地波涛一笑中. 霄汉常悬红日近,家山远望白云丛. 茫茫俯仰情何恨,直北天高恨未穷. 玉带环流 连天一水漾初秋,如带孤城万里流. 新淄滢洄飞野马,晴光澹荡点沙鸥. 涛翻挂壁兼天涌,浪卷浮云映雪收. 散发乘槎何日去,心随水际共悠悠. 醴泉清冷 遥传神瀵自方城,何物甘同玉液清. 瑞比珠泉疑玉泻,灵藏地鼎自天烹. 九渊不贮千年饵,一歃何能万病轻. 安得此泉天下饮,清醒一世解狂醒. 清浦晓霞 波衔晓日动光华,荡漾浮金 罥 绛纱. 云破瞳瞳开海曙,气翻浩浩逗明霞. 蛟龙畏影潜风浪,鳌蟹乘涛灿爪牙. 从目渺然沧海外,恍疑流水泛桃花. 桑干古渡 秋泛洪流接大荒,西风野水听鸣榔. 粘天草色连芳渡,落日溪声带夕阳. 短棹浮云凭渺漠,虚丹漂雨付沧浪. 风波满眼乡关异,欲向渔郎问钓航. 壁水活泉 掩映宫墙类水春,停泓之处净无垠. 惊看泉眼三光现,信是源头一脉新. 有本资深若混混,无穷长浚自津津. 叮咛寄语观澜者,莫逐沿流问水滨. 雀台晴眺 西风落日暗荒台,有客行吟吊古来. 夜月孤村哀战伐,秋山遗迹感蒿莱. 悲思猛士迹如土,摇落逐臣恨未灰. 王气霸图俱莫问,登高作赋愧无才. 编著: 武振东 摘自发现固安系列丛书 "地名趣话" --广告 固安在线: 固安综合门户网站( 2012) www.g  ①公众号:固安在线网g anccoo ②欢迎下载 手机app固安城市通!